Publication: Magyar Közlöny
Issue: MK-2000-86 (Year: 2000, Number: 86)
Era: 1990-2004
Section: a 21/2000. (VIII. 18.) HM rendelethez
Paragraph Index: 107

a) A szervezet besorolása: A szervezet veszélyességi osztálya és létszám szerinti csoport besorolása, szakemberszükséglet és szakképesítési követelmény, annak helyi megvalósítása módjai, a kapcsolódó szakfeladatok végzéséhez szükséges ügyintézők megnevezése (pl. munkavédelmi megbízott, foglalkozás-egészségügyi orvos, ápoló, méregfelelős, emelőgép-, nyomástartó-, veszélyes áru ügyintéző stb.), létszáma, az ügyintézők feladatai, hatásköre, felelőssége). Az Mvt. alapján a állományilletékes parancsnok a meghatározott feladatok elvégzésére (munkabiztonsági szaktevékenység, foglalkozás-egészségügyi szolgáltatás körébe tartozó feladatok), továbbá adott munkaidőre — a létszámhoz és tevékenységéhez igazodóan — köteles szakképzett munkavédelmi szakembert alkalmazni. Az alkalmazási feltétel teljesítése történhet saját (állománytáblában vagy munkaköri jegyzékben nevesített, esetleg az állományból megbízott) személy felhatalmazásával, de külső vállalkozó megbízásával is lehetséges. Ebben a részben kell feltüntetni az egyéb rendelkezésekben, szabályzatokban stb. — a szervezet sajátosságától (ellátottságától, illetve tevékenységétől) függően — előírt ügyintézőket is.

Source: https://magyarkozlony.hu/hivatalos-lapok/54e7222c6b70944ebd6e9f1522aefb65fb642941/dokumentumok/7a30db96c0003464ab1090f0250ea9cc246c8285/letoltes